
Esselamu alejkum. Da li je po vama ispravno posjećivati sajt www.essunne.com, čula sam neke optužbe na njihov račun, nešto je i Saff pisao o njima svrstavajući ih uz sajt Putvjernika, međutim, po meni su te optužbe neosnovane jer može se vidjeti da na njihovom sajtu ima materijala i sa sajtova minber, islam-iman, el-asr, n-um, poziv u raj, itd. Pregledavajući ovaj sajt može se vidjeti da oni imaju jako mnogo korisnog materijala od kojeg se može insan okoristiti. Takođe, može se vidjeti da oni nisu tamo neki anonimusi (imaju svoju adresu pa i kontakt telefon) kao na putuvjernika čak šta više na njihovom forumu se da primjetiti da ih ovi sa PV baš i ne simpatišu, “možda” vide konkurenciju u njima obzirom da ovi na essunne.com imaju i jako solidnu posjetu. Moje pitanje je razlogom da možda ja opet ne znam neke stvari sa islamske strane što vi znate i vidite, pa da ne učim vjeru pogrešno uzimajući materijal sa ovog sajta. Unaprijed hvala i Allah vas nagradio za trud. 


* 
* 
* 
* 
* 
* 
* 

 

SPORNE ISLAMSKE WEBSTRANICE I NJIHOVO POSJEĆIVANJE
==================================================

 

Alejkumusselam.


To što se govori o onima koji vode stranicu “es-sunne.com” da naginju tekfirskom tumačenju i tekfirovcima ima osnova. Prvo što sam lično čuo od pouzdanog brata iz Goražda, a i braća koja uređuju i vode stranicu “es-sunne” su iz Goražda, da su ta braća sljedbenici “tekfirske dave” (Gornjomaoćanske), ali da su malo blaža verzija. Drugo, što sam sadržaj stranice, u kojoj između ostalog imaju tekstovi i predavanja od vođa tekfirske dave, što jasno ukazuje da imaju bliskosti i simpatije sa ovom davom u najmanju ruku. Razlika između ove stranice i stranice “putvjernika” je što ova uzima i prenosi od svakoga za koga oni misle da vrijedi poslušati i pročitati od njega. Po meni ova stranica ne može se svrstati u isti saf kao i “putvjernika” s tim da treba znati da su bliže tekfirskoj davi nego onoj koja nastoji da ispravno tumači vjeru.


Naravno, nije ovo jedina stranica od islamskih webstranica pored “putvjernika” koja je sporna.


Na primjer, od spornih islamskih webstranica su sljedeće:


– rijaset.ba, jer je puna novotarija i akidetski spornih stvari, a zanimljivo je da se na našim stranicama koje pozivaju na izvorni Islam od stranica koje se preporučuju stavlja i ova što je jako upitno i sporno osim ako je u pitanju dodvoravanje.


– akos.ba, koja je ihvanijska stranica što znači da u sebi ima spornih stvari koje se prigovaraju pokretu Ihvanul-muslimin u akidi i menhedžu.


– islambosna, koja je bućkuriš akide, shvatanja, ideja i menhedža od sufizma, ihvanizma, selefizma, bošnjačkog nacionalizma, strahopoštovanja prema IZ-u i slično.  

– a da ne navodimo čisto sufijske (yesari.com, rifai-tarikat.com, i slične) i šitske (mullasadra.ba, zehra.ba, i slične) stranice na bosanskom jeziku u kojima se plasira čisti dalalet, takođe stranice od džemata i mesdžida Islamske zajednice su sporne u onome što se u globalu prigovara IZ-u, i tako dalje.


Uglavnom, na svim ovim stranicama, mimo čisto sufijskih, rafidijskih (šitskih) i tekfirskih, musliman može naći veoma korisnih tekstova i audio i video predavanja, što znači da nema smetnje da se one posjećuju onome ko zna šta će uzeti i probrati od njih. S tim, da ove stranice nisu one islamske stranice sa kojih se “sve” uzima, tj. na kojima se ispravno tumači Islam uopćeno a akida posebno, nego se sa ovih spornih websajtova uzima sa oprezom i probiranjem. Ve billahi tevfik.


Na pitanje odgovorio dr. Zijad Ljakić – zijad-ljakic.com


